রাজধানী দিল্লিতেই গড়ে উঠেছে ‘পাকিস্তান’!
বিতর্কিত নাগরিকত্ব আইন বাতিলের দাবিতে গত দেড় মাস ধরে ভারতের রাজধানী দিল্লির শাহিনবাগে মুসলিম নারীরা অবস্থান-বিক্ষোভ চালিয়ে যাচ্ছেন। 







আর তাই শাহিনবাগকে ‘মিনি পাকিস্তান’ বলে দিল্লি ভোটের আগে অপপ্রচারে নেমেছে গেরুয়া শিবির। 




আনন্দবাজার পত্রিকার এক প্রতিবেদনে বলা হয়েছে, মুসলিম ভোটের কথা মাথায় রেখে গতকাল শুক্রবার প্রথম শাহিনবাগের বিক্ষোভকে সমর্থন করে সরব হয়েছেন আপ নেতৃত্ব। 
আর এ নিয়ে দিল্লির উপমুখ্যমন্ত্রী মণীশ সিসৌদিয়া এ নিয়ে মুখ খুলতেই কৌশলগতভাবে সুবিধা হয়ে যায় বিজেপির। 
কারণ অমিত শাহের পরিকল্পনাই হলো শাহিনবাগকে সামনে রেখে একদিকে হিন্দুত্বের মেরুকরণ, অন্যদিকে মুসলিম ভোট যাতে কংগ্রেস ও আপের মধ্যে ভাগ হয়ে যায় তা নিশ্চিত করা। 
বিজেপি মনে করছে– মেরুকরণ ও মুসলিম ভোট ভাগাভাগির ক্ষেত্র তৈরি হলেই ২০১৩ সালের ত্রিশঙ্কু পরিস্থিতি তৈরি হবে। সে ক্ষেত্রে কেজরিওয়ালের পক্ষে কংগ্রেসের সমর্থন ছাড়া সরকার গড়া অসম্ভব হয়ে দাঁড়াবে। 
এদিকে বিজেপির কৌশলে অস্বস্তিতে পড়েছে কেজরিওয়ালের দল। হিন্দু ভোটের মেরুকরণের আশঙ্কায় ভুগছেন আপ নেতৃত্ব। সে কারণেই এত দিন উন্নয়নের কথা বলে ভোট চেয়ে আসা কেজরিওয়ালরা এখন কৌশল পাল্টে সিএএ-বিরোধিতা ও শাহিনবাগের সমর্থনে মুখ খুলে মুসলিম সমাজকে বার্তা দিচ্ছেন। 
এ ছাড়া শাহিনবাগের আন্দোলনকে এককাট্টা হয়ে আক্রমণ করতে সরব হয়েছে বিশ্ব হিন্দু পরিষদও।

বিতর্কিত নাগরিকত্ব আইন বাতিলের দাবিতে গত দেড় মাস ধরে ভারতের রাজধানী দিল্লির শাহিনবাগে মুসলিম নারীরা অবস্থান-বিক্ষোভ চালিয়ে যাচ্ছেন।